Sabine Egger

Sabine Egger (s. 22. huhtikuuta 1977 Globasnitz, Klagenfurt) on itävaltalainen alppihiihtäjä, joka edusti aktiiviurallaan SC Petzen -seuraa. Hänen päälajinsa oli pujottelu.

Egger voitti pujottelun maailmancupin kaudella 1998–1999 kymmenen pisteen erolla Pernilla Wibergiin. Hän voitti uransa aikana kaksi maailmancupin pujotteluosakilpailua, sijoittui kaksi kertaa toiseksi ja neljä kertaa kolmanneksi.

Egger sai nuorten MM-kilpailuissa 1996 pronssia pujottelussa ja sijoittui neljänneksi suurpujottelussa. Hän oli pujottelussa viides Naganon olympialaisissa 1998 sekä MM-kilpailuissa neljäs St. Antonissa 2001 ja yhdeksäs St. Moritzissa 2003.

Egger voitti myös Itävallan-mestaruuksia ja yhden Euroopan cupin kilpailun.

 Palkintosijat maailmancupin osakilpailuissa 
 Päivä Kilpailupaikka Laji Sijoitus 7. maaliskuuta 1997   Mammoth Mountain  pujottelu  2. 29. tammikuuta 1998   Åre pujottelu  3. 21. marraskuuta 1998   Park City  pujottelu  2. 8. tammikuuta 1999   Berchtesgaden  pujottelu  1. 5. joulukuuta 1999   Serre Chevalier pujottelu  3. 29. joulukuuta 1999   Lienz  pujottelu  1. 6. tammikuuta 2000   Maribor  pujottelu  3. 23. marraskuuta 2002   Park City  pujottelu  3. 

 Lähteet 

Luokka:Itävaltalaiset alppihiihtäjät
Luokka:Vuonna 1977 syntyneet
Luokka:Elävät henkilöt